પ્રાપ્ત માહિતી મુજબ વરસાદને પગલે સેન્ટ્રલ ડિસ્ટ્રીક્ટ અને કેન્ટબરી વચ્ચે બે દિવસની રમત શક્ય બની નહતી અને અંતિમ દિવસે સેન્ટ્રલ ડિસ્ટ્રિક્ટે 7 વિકેટ પર 301 રન બનાવ્યા હતા. ટીમે પોતાના ખાતામાં 51 રન વધુ જોડ્યા અને વિલિમય લુડિક નામના બેટ્સમેને ફર્સ્ટ ક્લાસમાં પ્રથમ સદી ફટકારી હતી. દિવસની સાતમી ઓવરમાં સાત વિકેટ પર 352 રને સેન્ટ્રલ ડિસ્ટ્રિક્ટે પોતાની ઈનિંગ ડિક્લેર કરી હતી. ત્યારબાદ કેન્ટબરીએ પ્રથમ ઈનિંગ ડિક્લરે કરી દીધી હતી. આશ્ચર્યજનક રીતે સેન્ટ્રલ ડિસ્ટ્રીક્ટે પણ પોતાની બીજી ઈનિંગમાં આવું કર્યું હતું. કેન્ટબરી પોતાની બીજી ઈનિંગ રમવા મેદાનમાં ઉતરી અને 207 રનમાં ઓલઆઉટ થઈ જતા સેન્ટ્રલ ડિસ્ટ્રિક્ટનો વિજય થયો હતો.